**ДОКУМЕНТИ ПРИ КАНДИДАТСТВАНЕ ЗА МЕЖДИННО/ОКОНЧАТЕЛНО ПЛАЩАНЕ**

**№ BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“**

**Документи за междинно и окончателно плащане (**формат „рdf“ или „jpg“, „xls“ или „xlsx“**)**

**І. Общи документи**

1. Заявка за междинно/окончателно плащане (по образец).
2. Нотариално заверено изрично пълномощно, в случай че документите не се подават лично от ползвателя на помощта, респ. представляващия ползвателя на помощта.
3. Удостоверение за актуално състояние, издадено от съответния съд не по-рано от 1 месец преди предоставянето му, или друг документ, удостоверяващ избора и актуалното състояние по отношение на представляващия ползвателя на помощта, негов законен или упълномощен представител, членовете на управителния му орган, както и временно изпълняващ такава длъжност, както и лицата, упълномощени да вземат решения или да упражняват контрол по ползвателя на помощта. *(Отнася се само за Сдруженията за напояване)*
4. Свидетелство за съдимост, издадено не по-късно от 4 месеца преди предоставянето му на представляващия ползвателя на помощта, негов законен или упълномощен представител, членовете на управителния му орган, както и временно изпълняващ такава длъжност, както и лицата, упълномощени да вземат решения или да упражняват контрол по отношение на ползвателя на помощта. Изисква се само ако не е осигурен на ДФЗ-РА достъп до данните за съдимост.
5. Декларация съгласно Приложение № 2 от представляващия ползвателя на помощта, негов законен или упълномощен представител, членовете на управителния му орган, както и временно изпълняващ такава длъжност, както и лицата, упълномощени да вземат решения или да упражняват контрол по отношение на ползвателя на помощта относно отсъствието на обстоятелства по чл. 25, ал. 2 от ЗУСЕСИФ и чл. 7 от Постановление № 162 на Министерския съвет от 2016 г.
6. Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от Закона за обществените поръчки – оригинал или копие, заверено от представляващия кандидата.
7. Декларация по образец (в случай че бенефициентът на помощта няма регистрация по ЗДДС), че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г. (Приложение № 3).
8. Декларация от представляващия ползвателя на помощта за наличие или липса на двойно финансиране (по образец Приложение № 4).
9. Удостоверение, потвърждаващо, че ползвателят на помощта не е обявен в процедура по несъстоятелност, издадено от съответния съд не по-рано от 1 месец преди датата на подаване на заявката за плащане *(Отнася се само за Сдруженията за напояване)*.
10. Удостоверение, потвърждаващо, че ползвателят на помощта не е в процедура по ликвидация, издадено от съответния съд не по-рано от 1 месец преди датата на подаване на заявката за плащане *(Отнася се само за Сдруженията за напояване)*
11. Счетоводен баланс за годината, предхождаща годината на подаване на искането за плащане, съгласно Закона за счетоводството (ЗС).
12. Счетоводен баланс към последен приключен междинен период преди датата на подаване на искането за плащане съгласно ЗС.
13. Отчет за приходите и разходите за годината, предхождаща годината на подаване на искането за плащане, съгласно ЗС.
14. Отчет за приходите и разходите към последен приключен междинен период преди датата на подаване на искането за плащане съгласно ЗС.
15. Справка за дълготрайните активи към счетоводния баланс за годината, предхождаща годината на подаване на искането за плащане, съгласно ЗС.
16. Справка за дълготрайните активи към счетоводния баланс към последен приключен междинен период преди датата на подаване на искането за плащане съгласно ЗС.
17. Извлечение от инвентарна книга или справка от аналитичната счетоводна ведомост на ползвателя, доказваща заприхождаването на финансираните активи или документи с еквивалентна стойност.
18. Първични счетоводни документи (фактури), доказващи извършените разходи.
19. Платежно нареждане (друг документ), доказващо плащане от страна на ползвателя на помощта.
20. Пълно банково извлечение от деня на извършване на плащането, доказващо плащане от страна на ползвателя на помощта.
21. Копие от лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство.
22. Договор за строителство/доставка/услуга между ползвателя и изпълнителя с детайлно описание на техническите характеристики, цена в левове или евро, срок, количество и начин на доставка ведно с подробна количествено-стойностна сметка на хартиен и електронен носител. В договорите се описва ДДС.
23. Декларация от всеки доставчик, че активите – предмет на инвестицията, не са втора употреба.
24. Приемно-предавателен протокол, подписан от ползвателя на помощта и доставчика, с детайлно описание на техническите характеристики на активите – предмет на инвестицията.
25. Договор за финансов лизинг с приложен към него погасителен план за изплащане на лизинговите вноски (в случаите на финансов лизинг).
26. Застрахователна полица за предмета на инвестицията съгласно изискванията на административния договор.
27. Квитанция или платежно нареждане (придружено от пълно дневно банково извлечение) за изцяло платена застрахователна премия.
28. Протокол за откриване на строителна площадка и за определяне на строителна линия и ниво (образец 2/2а съгласно Наредба 3 от 2003 г. за съставяне на актове и протоколи по време на строителството (ДВ, бр. 72 от2003 г.).
29. Акт за установяване състоянието на строежа при спиране на строителството (образец 10 съгласно Наредба 3 от 2003 г. за съставяне на актове и протоколи по време на строителството).
30. Метеорологична справка за периода на спиране на строителството от Националния институт по метеорология и хидрология при Българската академия на науките, ако строителството е спряно за лоши метеорологични условия.
31. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба 3 от 2003 г. за съставяне на актове и протоколи по време на строителството и други случаи (образец 11 съгласно Наредба 3 от 2003 г. за съставяне на актове и протоколи по време на строителството).
32. Констативен акт за установяване годността за приемане на строежа (част, етап от него) (образец 15 съгласно Наредба 3 от 2003 г. за съставяне на актове и протоколи по време на строителството).
33. Протокол за установяване годността за ползване на строежа (частта, етапа от него) (образец 16 съгласно Наредба 3 от 2003 г. за съставяне на актове и протоколи по време на строителството).
34. Протокол за проведена 72-часова проба при експлоатационни условия (образец 17 съгласно Наредба 3 от 2003 г. за съставяне на актове и протоколи по време на строителството) в случаите, когато се изисква съгласно действащата нормативна уредба.
35. Писмо-обосновка, съгласувано от лицето, упражняващо строителен надзор, и подробна количествено-стойностна сметка) от строителя, детайлно изясняваща обстоятелствата, наложили извършването на допълнителни строително-монтажни дейности (когато е приложимо). Представя се в два формата „рdf“ или „jpg“ и на „xls“ или „xlsx“.
36. Заповед за изменяне на количествено-стойностна сметка, вариационна заповед, книга на обекта, издадени от изпълнителя, одобрена от лицето, упражняващо строителен надзор, и възложителя (когато е приложимо).
37. Удостоверение за въвеждане в експлоатация на строежа, издадено от органа, издал разрешението за строеж – за строежи от четвърта и пета категория.
38. Разрешение за ползване на строежа, издадено от Дирекция за национален строителен контрол – за строежи първа, втора и трета категория, съгласно чл.137, ал. 1 от Закона за устройство на територията.
39. Сертификатът за енергийни характеристики на сграда съгласно Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради, издаден от лице по [чл. 43, ал. 1](javascript:%20Navigate('чл43_ал1');), съответно по [чл. 43, ал. 2](javascript:%20NavigateDocument('ЗЕЕфект_2015#чл43_ал2');) от [Закона за енергийната ефективност](javascript:%20NavigateDocument('ЗЕЕфект_2015');), по образец съгласно П[риложение № 3](javascript:%20Navigate('прил3');). (когато е приложимо
40. Ситуационна схема на линеен обект (съоръжение), включваща и кадастралните имоти в обхвата на напоителното поле, засегнато от инвестицията по проекта към момента на подаване на искането за окончателно плащане **или** Специализирана карта съгласно Закона за кадастъра и имотния регистър (ЗКИР) с отразени поливните съоръжения и кадастралните имоти в обхвата на напоителното поле, засегнато от инвестицията по проекта **или** Скица от карта за възстановена собственост (КВС) с отразени поливните съоръжения, обект на проектното предложение, включваща и кадастралните имоти в обхвата на напоителното поле, засегнато от инвестицията по проекта към момента на подаване на искането за окончателно плащане. Представя се във формат „pdf“ или „jpg“.
41. Форма за наблюдение (Приложение № 5).
42. Документ за право на ползване на обекта/обектите на инвестиция за срок не по-кратък от изтичане на мониторинговия период, нотариално заверен и вписан в службата по вписванията към Агенция по вписванията *(отнася се обектите на инвестиция, включително за закупуване и/или инсталиране на нови машини, оборудване и съоръжения, необходими за подобряване на дейностите, свързани с напояване и/или обновяване на сгради и/или помещения, за които не се изисква издаване на разрешение за строеж, съгласно ЗУТ)*
43. Разрешително за водовземане съгласно Закона за водите или договор с титуляр на разрешително за водовземане, (ведно с неговото разрешително), валидни от изтичането на разрешителното/договора, приложени при подаване на проектното предложение, до изтичане на периода на мониторинг.
44. Влязъл в сила административен акт, издаден по реда на глава шеста от ЗООС и/или Закона за биологичното разнообразие, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществения проект. *(прилага се когато съществува изменение в обхвата на защитените зони в периода между подаване на проектното предложение и искането за плащане).*
45. Свидетелство за регистрация на моторно превозно средство *(важи в случаите на инвестиции за закупуване на моторни превозни средства използвани за подобряване на проводимостта на ХМСН)*.
46. Свидетелство за регистрация на земеделска и горска техника *(важи в случаите на инвестиции за закупуване на земеделска и/или горска техника, използвани за подобряване на проводимостта на ХМСН и когато се изисква съгласно действащата нормативна уредба).*
47. Анализ, удостоверяващ изпълнението на условията по т. 13 от Раздел 14.2. „Условия за допустимост на разходите“, изготвен и съгласуван от правоспособно лице с компетентност в съответната област *(изисква се когато в процеса на изпълнение е налице промяна в техническите характеристики и/или други показатели в случаите на инвестиции за производство на енергия от ВЕИ).*
48. Становище от инженер, вписан в регистъра към Камарата на инженерите в инвестиционното проектиране, правоспособен да проектира системи за напояване, доказващо изпълнение или надвишаване на реалните показатели за коефициент на полезно действие, икономия на вода и ефективно намаление на консумацията на вода след реализацията на инвестицията за ХМСН спрямо заложените показатели в инженерния проект към датата на кандидатстване.
49. Ежегодно разработена методика за определяне на цената на услугата „Доставяне на вода за напояване“, в съответствие с приетата с Постановление на Министерски съвет № 147 от 19 юли 2018 г. Методика за определяне цената на услугата „Доставяне на вода за напояване“, съгласно чл. 58 от Закона за сдружения за напояване, както по време на изпълнение на проектното предложение, така и в периода на мониторинг. *(Отнася се само за юридически лица, учредени и регистрирани по реда на Търговския закон (ТЗ) или Закона за кооперациите (ЗК))*

**ІІ. Документи, удостоверяващи спазването на критериите за подбор, по които проектът е бил оценен:**

1. Становище от инженер, вписан в регистъра към Камарата на инженерите в инвестиционното проектиране, правоспособен да проектира системи за напояване, доказващо:

1.1. изпълнение или надвишаване на реалният показател за икономия на вода след реализацията на инвестицията за ХМСН спрямо заложения показател в инженерния проект, когато проектното предложение на **бенефициента** е, когато е било оценено по критерий за подбор № 1.2 *„С инвестициите по проектното предложение се осигурява най-малко 25% потенциална икономия на вода, съгласно настоящите им технически параметри на съответния елемент на напоителната инфраструктура“* от Раздел 22 „Критерии и методика за оценка на проектните предложения” от Условията за кандидатстване.

1.2. изпълнение или надвишаване на реалният показател за увеличаване на площите с осигурена възможност за напояване, в границите на напоителното поле след реализацията на инвестицията за ХМСН спрямо заложения показател в инженерния проект, когато проектното предложение на **бенефициента** е било оценено по критерий за подбор № 2.2 *„Инвестициите в хидромелиоративна инфраструктура по проектното предложение водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на проектното предложение“* от Раздел 22 „Критерии и методика за оценка на проектните предложения” от Условията за кандидатстване.

**ІІІ. Документи за отчитане дейността на служителите, работещи по организация и управление на проекта**

1. Отчет за извършената дейност от всеки одобрен служител, извършващ по организацията и управлението във формат .pdf
2. Сметка за изплатено възнаграждение, ведно с банкови извлечения за платени суми във формат .pdf
3. Платежни нареждания за внесени социални и здравни осигуровки, съгласно действащото законодателство, ведно с банкови извлечения за платени суми във формат .pdf
4. Трудови договори и/или допълнителни споразумения ведно с длъжностни характеристики, във формат .pdf;